Kristin Grue

Kristin Grue (født 3. januar 1984 i Oslo) er en norsk skuespiller med utdannelse fra Teaterhögskolan i Stockholm i 2010. Hun har også en bachelor i estetikk fra Universitetet i Oslo. Fra 2011 har Grue vært ansatt ved Det Norske Teateret hvor hun har hatt roller i flere oppsetninger. I 2013 fikk hun sin TV-debut som komiker i Underholdningsavdelingen på NRK. Hun har også jobbet som stemmeskuespiller, for eksempel i NRK Radioteaterets hørespill Døden ved vann. I 2013 ble hun nominert til årets nykommer på Komiprisen. 

Sommeren 2016 var hun en av ensemblet i Grevens Gribber i familieforestillingen Kaptein Sabeltann og den forheksede øya.

I 2018 spilte hun i en episode av Sveriges Televisions serie Andra åket.

Grue har skrevet to biografier for barn, i serien Min første biografi på Gyldendal, Gro Harlem Brundtland (2019) og Birgit Skarstein (2021)

Referanser

Eksterne lenker 
 

Norske skuespillere
Skuespillere i Kaptein Sabeltann
Personer fra Oslo
Norske komikere
Norske biografer